Jamie Vardy

Jamie Vardy (* 11. január 1987, Sheffield, Anglicko) je anglický futbalista, ktorý hráva na pozícii útočníka, za anglický klub Leicester City. Medzi rokmi 2015 a 2018 hrával aj v anglickej reprezentácii v ktorej odohral 26 zápasov.

V sezóne 2015/16 vyhral Vardy s Leicesterom premiérový titul klubu v Premier League. Vardy bol vyhlásený najlepším hráčom podľa hlasovania novinárov a získal aj ocenenie hráč sezóny. V sezóne 2019/20 získal zlatú kopačku Premier League, keď dal 23 gólov.

Klubová kariéra 
Vardy hral v mládežníckych tímoch anglického klubu Sheffield Wednesday, ale v jeho pätnástich rokoch s nim klub prestal počítať. Seniorskú kariéru zahájil v Stocksbridge Park Steels v ôsmej anglickej lige. Trénoval iba dvakrát týždenne, pretože mal popritom aj stále zamestnanie vyrábal lekárske dlahy z uhlíkových vlákien.

V roku 2010 prestúpil do FC Halifax Town v šiestej lige kde sa mu darilo. Po roku odišiel do Fleetwood Town (5. liga) kde s tímom vybojoval postup do League Two (4. liga). V roku 2012 prestúpil do vtedy druholigového Leicesteru City. V sezóne 2013/14 vybojoval s tímom návrat do Premier League. 21. novembra 2015 vyrovnal rekord Ruuda van Nistelrooya v počte zápasov v novodobej Premier League po sebe v ktorých skóroval (10). O týždeň neskôr prekonal tento rekord keď dal gól v jedenástom zápase po sebe do siete Manchestru United. V sezóne 2015/16 vyhral s tímom premiérový titul klubu v Premier League, Vardy bol vyhlásený najlepším hráčom sezóny podľa novinárov a dostal aj ocenenie Premier League Player of the Season. V sezóne 2019/20 zaznamenal 100. gól v Premier League. V tejto sezóne sa stal najlepším strelcom ligy a získal Zlatú kopačku Premier League.

Vardy má zmluvu v Leicesteri do roku 2023.

Reprezentačná kariéra 
V A-tíme Anglicka debutoval 7. júna 2015 v prípravnom zápase proti Írsku (0:0). Pod vedením trénera Roya Hodgsona sa zúčastnil na EURE 2016. Na turnaji zaznamenal jeden gól pri remíze 1:1 proti Walesu. Tréner Gareth Southgate nominoval Vardyho na Majstrovstvá sveta vo futbale 2018. Po Majstrovstvách sveta Vardy ukončil reprezentačnú kariéru.

Štatistiky kariéry

Klubové 
K 25. aprílu 2022

Poznámky

1 FA Trophy
2 Liga majstrov UEFA
3 FA Community Shield
4 Európska liga UEFA

Reprezentačné 
K 25. aprílu 2022

Úspechy 
FC Halifax Town

 Northern Premier League Premier Division: 2010-11

Fleetwood Town

 Confference Premier: 2011-12

Leicester City

 EFL Championship: 2013-14
 Premier League: 2015-16
 FA Cup: 2020-21
 FA Community Shield: 2021

Individuálne

 Premier League Player of the Season: 2015-16
 Hráč roka podľa FWA: 2015-16
 Zlatá kopačka Premier League: 2019-20

Referencie

Iné projekty

Externé odkazy 
 Jamie Vardy – transfermarkt.com

Zdroj 

Anglickí futbalisti
Futbaloví útočníci
Hráči Leicester City FC
Hráči Fleetwood Town
Hráči Sheffield Wednesday FC
Anglickí národní futbalisti
Hráči FA Premier League
Hráči Majstrovstiev Európy vo futbale 2016
Hráči Majstrovstiev sveta vo futbale 2018
Osobnosti zo Sheffieldu